Bisaltia

Bisaltia (, ) oli antiikin aikainen alue ja myöhempi Makedonian valtakunnan osa Traakiassa. Se sijaitsi Khalkidiken niemimaan juuressa sen pohjoispuolella.

 Maantiede 

Bisaltia käsitti Strymoninlahden pohjukan alueen sekä sisämaa-alueen, joka ulottui lännessä Krestonian rajalle ja idässä Kerkinitis-järvelle sekä Strymon-joelle. Sen eteläpuolella sijaitsi Mygdonia, pohjoispuolella Odomantike ja Sintike ja itäpuolella eli Strymonin toisella puolella Edonis.Herodotos: Historiateos 7.115.

Bisaltiassa virtasi Bisaltes-niminen joki. Sitä on arveltu joko samaksi joeksi, joka laski Strymoniin lähellä Amfipolista, tai joeksi, jonka kautta Bolbe-järvi laski mereen. Alueen tärkein kaupunki oli Argilos.

 Polikset 
pienoiskuva|Argiloksen raunioita.

Bisaltian polikset eli kaupunkivaltiot olivat:

 Amfipolis
 Argilos
 Berge
 Trailos

 Historia 
pienoiskuva|Bisaltian lyömä oktadrakhma, n. 475–465 eaa.
Bisaltiaa asutti alun perin bisaltien (Bisaltai, ) heimo, jotka olivat traakialaisia. Kreikkalaiset perustivat alueen polikset siirtokuntinaan 600–400-luvuilla eaa. Argiloksen perustivat Androkselta tulleet asuttajat. Alue löi omaa rahaa jo arkaaisella kaudella.

Herodotoksen mukaan Bisaltiaa samoin kuin Krestoniaa hallitsi Makedoniasta riippumaton traakialainen päällikkö vielä persialaissotien ja Kserkseen sotaretken vuonna 480 eaa. aikaan. Thukydideen mukaan alue oli peloponnesolaissodan alkaessa liitetty Makedonian valtakuntaan. Bisaltialaiset saivat tuolloin jäädä alueelle. Bisaltialaiset asuttivat osan Akten niemestä eli Athoksesta.Herodotos: Historiateos 8.116; Thukydides: Peloponnesolaissota 2.99, 4.109.

Nykyinen saman seudun käsittävä Visaltían kunta on nimetty antiikin aikaisen alueen mukaan.

 Lähteet 

 Aiheesta muualla 

Luokka:Makedonian valtakunnan alueet
Luokka:Traakia